ወገኖቸ የሚገርማቹህ ነገር ምን አለ መሰላቹህ እነኝህ ሰዎች ወያኔ/ኢሕአዴጎችን ማለቴ ነው ሕገ መንግሥታቸው የሚላቸውን ነገሮች እንኳ አንደኛውን ሐሳብ ከሌላኛው ጋር ማስማማት ያልቻሉ ሰዎች ናቸው፡፡ ሕገመንግሥት የሚሉት እርስ በእርሱ የሚጋጭ ሐሳብ ያለበት ተራ ሰነድ ነው፡፡ ምክንያቱም “ማንኛውም ዜጋ በየትኛውም የሀገሪቱ ክፍል በነጻ የመዘዋወር፣ ኑሮን የመመሥረትና ሀብት የማፍራት መብት አለው!” ብሎ ሲያበቃ በሌላ በኩል ደግሞ የሕገመንግሥቱን ሉዓላዊ ሥልጣንና ክልላዊ ሥልጣኑን ለየ ክልሉ ጎሳዎችና ለብሔረሰቦች ሰጥቶ የየክልላቸው ባለቤቶች፣ ጌቶች፣ አራጊ ፈጣሪዎች አድርጎ ሙሉ መብትና ሥልጣን በመስጠት የዜጎችን በሀገሪቱ በነጻ የመዘዋወር፣ ኑሮን የመመሥረትና ሀብት ንብረትን የማፍራት መብት ይሽረዋል፣ ይጥሰዋል፣ ያስቀረዋል፡፡ ምክንያቱም አንድ ዜጋ ያለ ክልሉ ቢሔድ የዚያ ክልል ባለቤቶች ከተባሉት ከባለክልሎቹ ጋር ዕኩል የመስተናገድ መብት የለውምና ነው ከጅሎቹ የአማራ ክልል በስተቀር፡፡
